שיחה:משימת נאס"א לאלפא קנטאורי

message: עוד ללא הנחת תבנית חשיבות, האם יש כאן משהו המצדיק ערך אנציקלופדי? תוכן הערך מתאר הצהרת כוונות מעורפלת לעתיד וכמה ניחושים לא מבוססים (כי אף אחד לא יודע אילו טכנולוגיות יהיו לנאסא ב-2069). האם המשימה הזו בפועל קיימת ומתקדמת? מתייג את  לחוות דעתה. Dovno - שיחה 11:33, 10 בדצמבר 2019 (IST)
replies: text: הייתה הודעה רשמית של נאס"א ויש התקדמות לעתיד. זה בעיקר הצהרת כוונות כרגע לעתיד הרחוק יותר (2069) ואני בטוח שנשמע יותר על המשימה ככל שנתקדם עם הזמן. זה לא משהו בתאוריה והעובדה שלא שומעים על זה היא פשוט מפני ש"יש זמן" והחשיבות היא בכיוון אליו צועד המדע. --EldadHe - שיחה 11:36, 10 בדצמבר 2019 (IST)
replies: text: :לטעמי, הצהרת כוונות מעורפלת בלבד לא מצדיקה ערך אנציקלופדי. בדקתי את המקורות בערך באנגלית. כולם מצטטים אותו מקור: כתבה ב-"New Scientist" בה כתוב (בין השאר):

text: :ובתרגום חופשי: "אם צוות קטן ורעוע (תרגום טוב יותר בהקשר זה ל-Scarppy?) במעבדות ההנעה הסילונית בנאסא ישיג את מבוקשו... חללית תשוגר... " וכו'. כלומר יש איזשהו צוות שבוחן לקדם את האפשרות התאורטית מאוד הזו ולא שום דבר ממשי נכון להיום. הנחתי תבנית חשיבות. Dovno - שיחה 11:44, 10 בדצמבר 2019 (IST)
replies: text: :: משפט מפתח - The mission concept is as yet not funded. כאשר יהיה תקציב לפרויקט נחפש תקציב לערך בנושא. דוד א. - שיחה 19:30, 10 בדצמבר 2019 (IST)
replies: text: :::נכון שזה מעט מעורפל ואין תקציב, אבל מאחר ש נאס"א מצאה לנכון לקבוע פרויקט לעוד 50 שנה, יש לקביעה הזו משמעות. לא מדובר בתכנון של סרט קולנוע או פרויקט של יזם פרטי אלא של נאס"א, אלה שאמורים לתכנן, בין השאר, פרויקטים שיש להם השפעה על העתיד של האנושות. חשוב לדעת מה התוכניות העתידיות של נאס"א גם לעוד 50 שנה.אגסי - שיחה 02:03, 11 בדצמבר 2019 (IST)
replies: text: :::: אין שום פרויקט ואין תקציב. בדיווח באנגלית כתוב שבכיר בנאס"א הציג רעיון בכנס מדעי שנערך בשנת 2017. לא ברור האם מאז נעשה משהו. דוד א. - שיחה 08:29, 11 בדצמבר 2019 (IST)
replies: text: ::::: אכן. מבחינתי עצם זה שאין בכלל שם לפרויקט מראה שזה משהו תאורטי - צוות חשיבה שבוחן תרחישי "מה אם...". כתבה עיתונאית אחת על זה שיש צוות שבוחן את האפשרות לא הופך את זה לפרויקט ממשי ורשמי של נאסא. Dovno - שיחה 08:36, 11 בדצמבר 2019 (IST)
replies: text: ::::::מסכים שבשלב זה לא עומד בקריטריונים לערך. אולי אפשר בינתיים לאזכר בקצרה בערך של נאס"א איש השום (Theshumai) - שיחה 08:58, 11 בדצמבר 2019 (IST)
עצם העובדה שנושא המסע לכוכב אחר בכלל עובר מעולם המדע הבדיוני אל שולחנה של נאס"א, ולו במצב רעוע וראשוני, הוא עניין בעל חשיבות המצדיק ערך בוויקיפדייה . את כל ההבהרות והבדיקות שביצעו החברים יש לעדכן בגוף הערך, ולא בשיחת המחיקה, כך שמי שיתקל בידיעה הזו יוכל לקבל בוויקיפדייה מידע מהימן על מצבו של הפרוייקט הזה. RimerMoshe - שיחה 09:04, 11 בדצמבר 2019 (IST)

text: יש לציין כי הפרויקט הזה מוזכר רבות באתרי חדשות שבגוגל חדשות, וזה בהחלט לא הצעה זניחה שיש להמעיט בחשיבותה. זה מן הסתם חשוב לעתיד. מדובר בשנת ה-100 לנחיתה על הירח. אגסי - שיחה 09:51, 11 בדצמבר 2019 (IST)
replies: text: :האזכורים האלו כולם ציטוטים של אותה כתבה מדצמבר 2017 ב-"New Scientist". אין פרויקט כזה, ולא ממשיכים לסקר את זה בתקשורת. Dovno - שיחה 10:13, 11 בדצמבר 2019 (IST)
replies: text: ::הכרזה על כוונה אינה מצדיקה ערך. כמה אלפי עובדים כבר עמלים על הפרויקט האנציקלופדי הזה? כמה מיליארדים כבר הושקעו בו? נרו יאיר • שיחה • י"ג בכסלו ה'תש"ף • 17:40, 11 בדצמבר 2019 (IST)

text: אכן יש פה שאלה של מתיחת הגבולות תרתי משמע. וזה הרי עניינה של נאסא.

text: על השאלה העקרונית נזכיר שאנו כותבים אפילו על סרטים שטרם יצאו.

text: לדוגמא יש לנו פה קט' לסרטים שיצאו ב-2021.

text: זה מבוסס על המתודה של ויקי האנגלית לדוגמא ראו הערך  (כמה סימבולי) אשר נוצר ביולי 2017 אך מתייחס לסרט שעתיד לצאת ב-22 לדצמבר 2023. (שבע וחצי שנים).

text: לענייננו במקרה זה אני מצטרף לעמדתם של אגסי ומשה רימר לאור משמעות המשימה והקשרה, זמנה, הגוף שהציג אותה בתכנית עבודתו. כל עוד לא נמסר על ביטול, ולא עבר מספיק זמן ללא התייחסות אליו.

text: עצם העובדה שהערך נושא בראשו תבנית של מיזם עתידי מעמידה אותו בכל מקרה בסימן שאלה לקורא בדבר קיומו במציאות.  מי-נהר - שיחה 14:41, 13 בדצמבר 2019 (IST)
replies: text: :אנחנו לא כותבים ערכים על סרטים עתידיים על בסיס ראיון עם מישהו באולפן שאומר "יש לנו צוות שמפתח רעיון לסרט X". כותבים על סרטים עתידיים כשהם עברו לשלב ביצועי מוכח: כלומר קיבלו אור ירוק רשמית מהאולפן, יש להם שם, תקציב, ובמאי/תסריטאי שהוחתמו על חוזה. Dovno - שיחה 19:36, 13 בדצמבר 2019 (IST)

text: :"כל עוד לא נמסר על ביטול" לא רלוונטי כמובן, לפרוייקט שלא קיים (למעט כרעיון תאורטי). Dovno - שיחה 19:37, 13 בדצמבר 2019 (IST)
replies: text: ::אכן ההשוואה לסרטים אינה נצרכת הגם שיש לה משמעות, כי בניגוד לתרבות הבידור מדובר כאן בגורמים רציניים שלא מפריחים סתם דברים באוויר לטובת תרבות הפנאי והרכילות זה מנוגד לשפה המקובלת של עבודתם.

text: ::בניגוד למה שמוצג כאן הענין כבר החל לעלות במאי 2016 לפי הכתבות המצורפות במקור, שגורם חקיקה האחראי על תקציב נאס"א הורה להגדיר זאת ביעדים. וב-2017 הייתה הכרזה בכנס מקצועי מטעם נאסא. ולכן בהחלט ניתן להתווכח האם לפנינו דבר הבא לעולם בהתהוות או לא. וכאשר מדובר בכתיבה על ענין רחוק היסטורית בעבר, ומסתבר שגם כך לגבי בעתיד, הרי שלכל בדל מידע יש משקל חשיבות גדול יותר לקורא. מי-נהר - שיחה 20:06, 13 בדצמבר 2019 (IST)
replies: text: :::כל מה שראיתי עד עכשיו (בערך, בדיון כאן ובחיפושים שלי) מדבר על שהזכירו את זה בכנס וזה הכל. לא ראיתי שום מקור מסודר של נאסא שאומר שזה אכן פרויקט אמיתי (ולא רעיון שהם בוחנים באופן תאורטי). כאמור - אפילו שם לפרויקט אין. אם יש לך מקור שאומר אחרת, נא להביאו. (ולא עוד כתבה שמצטטת את אותו פרסום בודד של New Scientist כמקור היחיד לזה שמישהו בנאסא הזכיר את זה בכלל למישהו). Dovno - שיחה 20:16, 13 בדצמבר 2019 (IST)
replies: text: ::::דומני שהנושא נידון ומוזכר במקביל במספר פרוייקטים מחקריים אנא ראה מה שנכתב ב- . מי-נהר - שיחה 20:35, 13 בדצמבר 2019 (IST)
replies: text: :::::לא ראיתי בתוכן הערך המקושר באנגלית שום אזכור לפרויקט נשוא הערך הנוכחי. Dovno - שיחה 20:38, 13 בדצמבר 2019 (IST)
replies: text: ::::::אתה צודק בהערה האחרונה שלי התכוונתי לנושא של ההגעה לשם ולא למשימה של נאסא. עם זאת ראה שבכל הערכים המשיקים לכך בויקיהאנגלית המשימה מוזכרת כענין אמיתי לכל דבר. מי-נהר - שיחה 21:05, 13 בדצמבר 2019 (IST)
thread_title: חשיבות